Academie de Speranto

La Academie de Speranto (AdE) ye ua anstituiçon lhenguística andependiente, cula tarefa de cunserbar i porteger ls percípios fundamentales de la lhéngua Speranto i cuntrolar la sue eiboluçon, de l mesmo modo que las outras Academies de lhénguas nacionales.

 Stória 
La Academie de Speranto fui fundada an 1905 ne l purmeiro Cungresso Ounibersal de Speranto, d'acordo cula perpuosta de Zamenhof, mas anton sob l nome de "Comité Lhinguístico". L nome "Academie de Speranto" fui ousado purmeiramente pula comisson superior de l Comité Lhenguístico.

An 1948 l Comité Lhenguístico i la sue Academie fundírun-se nun solo cuorpo chamado "Academie de Speranto".

 Seçones 
La Academie ten Seçones que cuídan de bários campos lhenguísticos de l trabalho de la Academie. Las Seçones nun son fixas, mas si criadas cunforme la necidade. Cada Seçon ye guiada por un Diretor. Cada nembro de la Academie puode pertenecer a bárias Seçones, segundo l própio antresse. 
Eisisten las seguintes Seçones: Lhéngua para Matérias Specíficas, Gramática, Dicionário Giral, Lhiteratura, Pernúncia, Cuntrole de materiales didáticos i Cunsultas.

La Academie tamien ten Comissones que rializan dibersas tarefas nó-lhinguísticas. Cada Comisson ye cunduzida por un Diretor. An Setembre de 2007 habie solo ua Comisson: Stória de la Academie de Speranto.

 Cunsultas 

La Academie de Speranto an 1999 stableciu la comisson Cunsultas de la Academie, a quien todo l outelizador de l Speranto puode recorrer, atrabeç de questones lhenguísticas definidas, para recebir un cunseilho ó ua recomendaçon.

 Decisones i recomendaçones 
 Nono Cumplemiento Oufecial al Dicionário Ounibersal (2007)
 Subre necidades técnicas specíficas an relaçon al nuosso alfabeto i nuossa ourtografie (2007)
 Subre ls nomes de países (1974, 1985, 1989, 2003)
 Subre las deribaçones de komun/la: komunumo, komunajxo, komuno (1990)
 Recomendaçones subre nomes própios (1989)
 Subre partecípios passibos (1967 i 1989)
 Spresson de l agente an funçon cumplementar (1986)
 Subre l nuosso alfabeto i nuossa ourtografie (1982)
 Subre la palabra 'po' (1974)
 Subre alguns usos einadequados (1973)
 Subre l reflexibo (1971)
 Enquete i decisones subre la Eilaboraçon de palabras (1967)

 Nembros 
La Academie cunsiste de 45 nembros, que son nomeados para un período de 9 anhos. Un nuobo nembro debe ser perpuosto por pul menos cinco atuales nembros de la Academie. Normalmente trata-se de sperantólogos renomados, pedagogos an Speranto ó scritores. Pessonas eiminentes puoden ser nomeadas "nembro correspondente" de la Academie.

 Lhigaçones sternas 

Páigina de la Academie de Speranto
Cunsultas de la Academie

Catadorie:Academies
Catadorie:Speranto